11. Sammensætning af Koordinationsforum for grundvand (Åben)
Tidl. politisk behandling BY, 29.05.07, pkt. 98
Forventet sagsgang
TMU, ØK, BY 
Lovgrundlag
Vandforsyningsloven §§ 12, 13 og 13a
SAGENS INDHOLD
Byrådet skal i denne sag tage stilling til en ændret sammensætning af Favrskov Kommunes 
Koordinationsforum for grundvand. LandboForeningen Midtjylland har anmodet om optagelse i 
Koordinationsforum. Forvaltningen foreslår, at LandboForeningen Midtjylland og Vandsamarbejdet optages 
som medlemmer i koordinationsforum samt at Styrelsen for Patientsikkerhed og Skovdyrkerforeningen 
udgår.
Favrskov Kommune nedsatte i 2007 et Koordinationsforum for grundvand bestående af de berørte parter. 
Sammensætning og kommissorium er vedlagt som bilag 1 og 2. Koordinationsforum er nedsat efter 
vandforsyningslovens § 12 og skal høres ved udarbejdelse og realisering af indsatsplaner efter 
vandforsyningslovens §§ 13 og 13a.
VURDERING
Teknik og Miljø vurderer, at forslaget om en revideret sammensætning vil medføre, at alle relevante aktører 
i højere grad er repræsenteret i Koordinationsforum for grundvand.
LandboForeningen Midtjylland har medlemmer med jord i ca. 1/3 af de boringsnære beskyttelsesområder 
i kommunen, ligesom en del medlemmer har jord i indvindingsoplande i [adresse]. 
LandboForeningen Midtjylland har desuden deltaget i dialog med forvaltningen om retningslinjer for 
vurdering af behov for nitratindsats og [adresse] i [adresse] kommende indsatsplan for 
grundvandsbeskyttelse, ”Indsatsplan Favrskov”.
Vandsamarbejdet (Vandsamarbejdet om drikkevandsresurserne i [adresse]) er en forening for 
alle almene vandværker i kommunen og er oprettet i 2019. Foreningen har til formål at finansiere 
vandforsyningernes indsatser, særligt lodsejererstatninger, jævnfør de til enhver tid gældende 
indsatsplaner. Vandsamarbejdet har desuden deltaget i dialog med forvaltningen om retningslinjer for 
vurdering af behov for nitratindsats og [adresse] i [adresse] kommende indsatsplan for 
grundvandsbeskyttelse, ”Indsatsplan Favrskov”.
Styrelsen for Patientsikkerhed tager sig af sundhedsmæssige vurderinger af kvaliteten af drikkevandet hos 
forbrugerne og ikke af grundvandsbeskyttelsen. Styrelsen har ikke i årene fra 2007 og frem deltaget ved 
fremmøde i Koordinationsforum eller ved skriftlige tilbagemeldinger. Det anbefales derfor, at Styrelsen for 
Patientsikkerhed udgår, og det vurderes, at Miljøstyrelsen kan varetage statens beskyttelsesmæssige og 
eventuelle sundhedsmæssige interesser.
Skovdyrkerforeningen varetager interesser i forhold til skovrejsning. Teknik og Miljø vurderer, at 
Skovdyrkerforeningens interesse i bredere grundvandsbeskyttelse er begrænset. At Skovdyrkerforeningen 
udgår, vil ikke forringe mulighederne for praktisk samarbejde eller møder i forbindelse med konkrete 
projekter. 
Sagsnr. EMN-2020-27132
DokID: 2453693
Sagsbehandler iros
Byråd
31-08-2021 19:00
Teknik- og Miljø foreslår følgende fremtidige sammensætning af Koordinationsforum:

Vandrådet for Favrskov Kommune, Sammenslutning af almene vandforsyninger

Danva, Brancheforening for vandforsyninger

Danske Vandværker, Brancheforening for vandforsyninger

Østjysk Familielandbrug

Landboforeningen Kronjylland

Danmarks Naturfredningsforening

Miljøstyrelsen

Region Midtjylland, Jordforurening

Vandsamarbejdet om drikkevandsresurserne i [adresse] (Tilføjes)

LandboForeningen Midtjylland (Tilføjes).
ØKONOMI
Udgifter forbundet med drift af Koordinationsforum indgår i Teknik og Miljø´s eksisterende budget.
INDDRAGELSE
LandboForeningen Midtjylland har skriftligt anmodet om at blive optaget som medlem.
Vandsamarbejdet har tilkendegivet, at de ønsker at tage imod indstillingen om medlemskab i 
koordinationsforum. 
Teknik- og Miljø har skriftligt orienteret Styrelsen for Patientsikkerhed og Skovdyrkerforeningen om 
forslaget om at udtræde af koordinationsforum. Styrelsen for patientsikkerhed har ikke reageret på 
henvendelsen, og Skovdyrkerne har meldt tilbage, at de er indforstået med at udtræde.
INDSTILLING
Direktøren for Teknik og Miljø indstiller til Byrådet:
1.
At LandboForeningen [adresse] og Vandsamarbejdet optages som medlemmer i 
Koordinationsforum for grundvand.
2.
At Styrelsen for Patientsikkerhed og Skovdyrkerforeningen udgår som medlemmer af 
Koordinationsforum for grundvand.
BESLUTNING
Teknik- og Miljøudvalget, 12. august 2021:
Fraværende: Karl Mortensen
Indstilles godkendt.
Økonomiudvalget, 19. August 2021:
Fraværende: Ingen
Indstilles godkendt. 
Byrådet, 31. august 2021:
Fraværende: Herdis Jensen
Godkendt.
Bilag
